טלבוט המשיכה להתחפש לגבר באמצעות בגדי מלח, עבדה בעבודות בזויות ואף ניסתה את מזלה על הבמה בדרורי ליין, אך בסופו של דבר היא נעצרה ונלקחה לכלא דבט בניוגייט בשל התחזות. כאשר השתחררה היא הפכה לעובדת משק הבית של המו"ל רוברט ס. קירבי בביתו בכנסיית סנט פול, לונדון, ועבדה אצלו שלוש שנים עד שבריאותה הדרדרה. היא עברה לגור עם חבריה בשרופשיר ומתה כמה שבועות לאחר מכן בגיל 34, בתאריך 4 בפברואר 1808.
אמיתות סיפורה של טלבוט הוטל בספק, בגלל הסתירות שנמצאו בין תיעודיה לבין תיעודים היסטוריים אחרים. בין אלה, אין שום תיעוד של ימאים על סיפונן של הספינות בהן טענה ששירתה בשם טיילור. חוסר הסבירות של כמה מתיעודיה מוצג גם עם טענתה שהייתה על הספינה "ווזובי" כאשר זו נכבשה על ידי הצרפתים בתעלת לאמנש מפני שהספינה המדוברת שירתה בעת לכידתה באיי הודו המערבית.
סיפורה של טלבוט עורר הזדהות מסוימת ואפילו התרחש מקרה בהשראתה בו אישה במדי פרש ניסתה להתחפש לגבר בשם ג'ון טיילור כדי לגייס כסף בלונדון.
פאנל סולארי
פאנל סולארי או לוח סולארי הוא כינוי שגור למודול פוטו־וולטאי.
מודול פוטו־וולטאי, או PV, הוא מכלול של תאים פוטו־וולטאיים המאוגדים במסגרת להתקנה. תאים פוטו־וולטאיים אלה משתמשים באור השמש כמקור אנרגיה ומייצרים חשמל בזרם ישר. אוסף של מודולי PV נקרא פאנל PV, ומערכת של לוחות היא מערך סולארי. מערך כזה משמש כמערכת לאספקת חשמל ישירות לציוד חשמלי או לרשת חשמל.
יעילות.
כל מודול מדורג על ידי הספק הפלט DC שלו בתנאי בדיקה סטנדרטיים (STC) ומכאן שהספק היציאה בפועל בשטח עשוי להשתנות. הספק של מודול נע בדרך כלל בין 100 ל־365 וואט (W). היעילות של מודול קובעת את שטח המודול בהתחשב באותה תפוקה מדורגת – מודול 230 וואט עם יעילות של 8% יהיה בעל שטח כפול ממודול 230 וואט עם יעילות של 16%. חלק מהמודולים הסולאריים המתקדמים הזמינים מסחרית עולים אף על יעילות של 24%.
בהתאם לאופן הבנייה, מודולים פוטו־וולטאיים יכולים לייצר חשמל ממגוון תדרי אור, אך בדרך כלל מודול מסוג מסוים אינו יכול לכסות את כל תחום אנרגיית השמש (באופן ספציפי, אולטרה סגול, אינפרא אדום ואור נמוך או מפוזר). לפיכך, חלק ניכר מאנרגיית השמש לא מנוצלת על ידי מודולים סולאריים.
מערכת פוטו־וולטאית כוללת בדרך כלל מערך של מודולים פוטו־וולטאיים, מהפך (inverter), בנק סוללות לאחסון אנרגיה, בקר טעינה, חיווט חשמלי בין חיבורים, מפסקים, נתיכים, מתגי ניתוק, מדי מתח, ואופציה מנגנון מעקב סולארי.
ייצור.
נכון ל-2019, רוב הייצור של הפאנלים מרוכז ברפובליקה העממית של סין. בשנה זו ייצרה חברת Jinko Solar פאנלים בהיקף של 14 ג'יגה וואט. החברה הלא־סינית הגדולה ביותר הייתה החברה הקנדית Canadian Solar אשר ייצרה כ־8 ג'יגה וואט (חמישית בעולם) ואחריה החברה הקוריאנית Hanwha Q-cells עם קצת מעל 7 מגה וואט.
יישומים.
מרבית הפאנלים בעולם מיועדים לשדות סולאריים תעשייתיים ולגגות מבנים פרטיים ומפעלים, כאשר האנרגיה שמיוצרת על ידי הפאנלים מועבר לממיר מתח שמשנה את צורת המתח מזרם ישיר לזרם חילופין, לאחר הליך זה, ניתן להזרים את החשמל המיוצר לרשת החשמל הארצית, או להשתמש בו לצריכת המתקן ואת העודפים להזרים לרשת הארצית.
בנוסף, לאור התפתחות מואצת בעשור האחרון והורדת מחיר ייצור ומכירת הפאנלים בעשורים האחרונים, והגדלת נצילות הפאנל במטר רבוע, הם מיושמים במקומות שונים, כגון; פנסי רחוב ותאורה רחוב, מערכות אבטחה ומצלמות, מערכות מודיעין ממוחשבות בתחנות אוטובוס, ולניטור רמזורים, כאשר בכל אלו האנרגיה שנאגרת מוזרמת למצברים שאוגרים את האנרגיה העודפת בזמן התאורה כשיש קרינה, ומספקת אותה בזמן החשיכה.
תקנים.
ישנם מספר תקנים נפוצים בשימוש המתייחסים למודולים פוטו־וולטאיים, ביניהם:
הכוחות המזוינים של מונגוליה
הכוחות המונגוליה של מונגוליה (במונגולית: Монгол Улсын Зэвсэгт Хүчин) הם הכוחות הצבאיים של מונגוליה הם האחראים להגנה על שלמותה ועל ריבונותה של מונגוליה, המורכבים משני ענפים עיקריים: ענף הצבא וחיל האוויר. נשיא מונגוליה בטולגה קלטמה הוא המפקד העליון של הכוחות המזוינים של מונגוליה.
נכון לשנת 2019 חל במונגוליה גיוס חובה. וכוח האדם הסדיר מונה 35,000 איש, בנוסף לכוח מילואים של 150,000, מהתקציב שלהם הוא 210 מיליון דולר אמריקאי שהוא 1.5% מהתוצר.
מבנה ארגוני.
ענף היבשה.
ענף היבשה נוסד בשנת 1912. משרתים בו כ־30,000 והוא מכיל מעל 470 טנקים, 650 נגמ"שים, 700 קני ארטילריה, רובם הכלים ישנים ומתוצר סובייטית.
חיל האוויר המונגולי.
חיל האוויר משמש בעיקר להגנה אווירית. עיקר הכלים שעומדים לרשותו הם כלי נ"מ להגנה אווירית לדוגמה S-125 ו־ZU-23-2. בנוסף ל־10 מטוסי קרב, 3 מטוסי תובלה, ו־6 מסוקים.
משמר הגבול המונגולי.
משמר הגבול המונגולי היא סוכנות של ממשלת מונגוליה שפועלת ככוח מילואים לכוחות המזוינים של מונגוליה. היא שומרת על גבולות המדינה בסמוך לרוסיה וסין וכן מונעת פעילויות לא חוקיות כמו הברחות וסחר בבני אדם. גוף זה גם אחראי על סיור גבולות ועל הסדרת ההגירה הבלתי חוקית. בסוכנות משרתים מעל 3,000 אנשי צוות וכ־300–350 יחידות של אומית למשטרה וסוכנויות ממשלתיות אחרות. היא מהווה יחידת סמך של משרד הפנים והמשפטים של מונגוליה.
חיל הפנים של מונגוליה.
חיל הפנים של מונגוליה הוא ז'נדרמריה – כח משטרה צבאי למחצה – האחראי על תפקידי שמירה. בנוסף, לצד גופים דומים נוספים, הוא מהווה עתודת מילואים לצבא מונגוליה. הוא מגן על מבנים ממשלתיים ומוסדות כמו גוף השידור הלאומי המונגולי ובית הקברות הלאומי אלטאן-אלגיי. במהלך המלחמה הקרה היה החיל אחראי על סיור גבולות, שמירה ובקרה על הגירה. בסוף שנות ה־80 מנה החיל כ־15,000 חיילים.
בנוסף לחילות אלו קיים גם ענף הנדסה והבניה, ענף הסייבר שהוקם בשנת 2021, ויחידה למשימות מיוחדות.
היסטוריה.
הכוחות המזוינים של מונגוליה הוקמו בשנת 1912 (כפי שהוא מוכר היום), ובעבר היה בהם ענף של חיל ים קטן (חיל האגם) אבל הוא נסגר בעקבות קיצוצים.
תורשה, סביבה והתפתחות האדם
ניריברון
ניריברון (בהונגרית: Nyíribrony) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בניריברון מספר התושבים נמצא בירידה. כך, בשנת 1990 היה מספר התושבים 1,128 ובשנת 2020 רק 1,111 תושבים.
יהודי ניריברון.
בניריברון חיו יהודים בתקופות זמן שונות ומשנת 1885 היו יהודי הכפר משויכים לקהילת קמצ'ה. רבים מיהודי ניריברון נרצחו בשואה.
דיק ברונה
דיק ברונה (נולד בהנדריק מגדלנוס ברונה; 23 באוגוסט 1927 - 16 בפברואר 2017) היה סופר, אמן, מאייר ומעצב גרפי הולנדי.
ברונה ידוע בעיקר בזכות ספרי הפעוטות שחיבר ואייר, שמספרם עולה על 200. היצירה הבולטת ביותר שלו הייתה סדרת הספרים על הארנבת "Nijntje" (בעברית נינה, ובהמשך מיפי, בעקבות התרגום לאנגלית), שצוירה בקווים גרפיים כבדים, צורות פשוטות וצבעי יסוד. דמותה של נינה נולדה בשנת 1955 בעקבות חופשה משפחתית, בה ראה ברונה ארנבת וניסה לצייר אותה.
מלבד ספרי הילדים שלו, ברונה אייר ועיצב גם כריכות ספרים וכרזות עבור חברת ההוצאה לאור של אביו. על העיצובים הידועים שלו נמנים ספרי המפקח מגרה של ז'ורז' סימנון.
ברונה נפטר בשנתו ב־16 בפברואר 2017 בגיל 89.
אורקל (בסיס נתונים)
עגילי זהב
עגילי זהב (באנגלית: Golden Earrings) הוא סרט ריגול רומנטי אמריקאי משנת 1947, בבימויו של מיטשל לייסן, עם ריי מילנד ומרלן דיטריך בתפקידים הראשיים.
התסריט מבוסס על הרומן "עגילי זהב" של יולן פלדש (1945). הסיפור היא על סוכן בריטי בגרמניה לפני מלחמת העולם השנייה שנעצר ונחקר בידי האס אס בורח מהמעצר ובעזרת צועניה הונגרית, מצליח לברוח מגרמניה. הוא מסופר בסרט בצורת פלשבק.
ויקטור יאנג הלחין את פסקול הסרט ששזור בנעימות הונגריות המוכרות מהרפסודיה ההונגרית של פרנץ ליסט ושל ינה הובאי. השיר "עגילי זהב" המושר בסרט על ידי ראש הצוענים, הפך ללהיט בקולה של פגי לי וזכה לביצועים רבים של בינג קרוסבי, דינה שור, וילי נלסון, נינה סימון, בובי דארין, פרנק סינטרה ריי קוניף ועוד.
תקציר העלילה.
סתיו 1946, במבואה של מלון בלונדון מקבל מייג'ור ג'נרל ראלף דניסון, מעטפה ובה זוג עגילי זהב הוא מתרגש ומקרב אותם לאזניו. במבואה מתבונן בו עיתונאי אמריקאי בשם קוונטין ריינולדס (בתפקיד עצמו) ומתפלא על כך. לאחר מספר שעות שניהם מוצאים את עצמם בטיסה לפריז ולשאלתו של ריינולדס על העגילים מתחיל ראלף לגלות את סיפורו.
לפני פרוץ מלחמת העולם השנייה הוא היה בשליחות חשאית בגרמניה ביחד עם צ'ארלס בירד (ברוס לסטר) כדי להגיע לפרופסור אוטו קרוסיג (ריינהולד שונצל), אנטי נאצי בחשאי שהמציא נוסחה לגז מסוכן. הם נתפסו, הושמו בתא מעצר של האס אס ונחקרו על ידי איש הגסטפו הוף (דניס הואי).
לילה אחד הם התגברו על השומרים והצליחו להימלט בבגדי אס אס הם נפרדו וקבעו להיפגש בנקודה מסוימת ליד פרייבורג. ראלף המשיך לבד ביער ונתקל בצועניה לידיה (מרלן דיטריך) ששכנעה אותו להתחפש לצועני עם עור שחום ועגילי זהב נעוצים בתנוכי אזניו. בצורה זו הם מתחמקים מהגרמנים המחפשים אחריו כשהם מתנהלים בעגלה רתומה לסוס וראלף נראה כמו צועני מלידה. לידיה מביאה אותו לשבט הצועני שלה שם הוא נאבק בראש השבט זולטן (מורבין וי) ומנצח אותו. לאחר מכן שר זולטן את "עגילי זהב".